הילדה דוליטל

הילדה דוליטל (באנגלית: Hilda Doolittle, ידועה גם בשם העט H.D.; 10 בספטמבר 1886 – 27 בספטמבר 1961) הייתה משוררת אמריקאית, מחברת רומנים וספרי זיכרונות. היא ידועה בהשתייכותה לזרם האוונגרד "אימג'יזם" של תחילת המאה ה-20 יחד עם משוררים כמו עזרא פאונד וריצ'רד אלדינגטון. המודל האימג'יסטי התבסס על ניבים וביטויים, ריתמיקה, בתיאורים פשוטים של הדברים עצמם, שפה חדה וחסכונית והחופש היצירתי בבחירת תמה ספרותית. כתביה המאוחרים של דוליטל התבססו על עקרונות אלה ושילבו אותם לכדי גרסה של מודרניזם המציבה במרכזה השקפת עולם נשית.

 חייה 
דוליטל נולדה בפנסילבניה, ארצות הברית. היא עברה ללונדון ב-1911 ושיריה הקנו לה תפקיד עיקרי בתנועת האימג'יזם שהחלה להתפתח באותה התקופה. דוליטל הכריזמטית אומצה על ידי המשורר המודרניסט עזרא פאונד שדאג לטפח את הקריירה שלה. בשנת 1916 וזו שאחריה הייתה הילדה דוליטל העורכת של מגזין Egoist ובמקביל שיריה פורסמו במגזינים "English Review"ו-" Transatlantic Review". במהלך מלחמת העולם הראשונה נהרג אחיה של דוליטל ונישואיה לריצ'רד אלדינגטון הסתיימו. לשני האירועים הללו הייתה השפעה ניכרת על כתיבתה בהמשך. דוליטל מצאה עניין רב בספרות יוון העתיקה ובמקרים רבים הייתה השירה שלה שאובה מהמיתולוגיה היוונית ומשירה קלאסית. כתיבתה ידועה כמאופיינת בתיאורים טבעיים של תחושות ונושאים, בהם נעשה לרוב שימוש על מנת להקצין רגש או תחושה מסוימת.

בשנות ה-30 היא התיידדה עם זיגמונד פרויד והפכה למטופלת שלו במטרה להבין ולהביע את הביסקסואליות שלה. דוליטל נישאה פעמיים, והייתה מעורבת בכמה מערכות יחסים לסביות. היא לא התנצלה או התביישה בזהות המינית שלה, ובשל כך הפכה לאייקון עבור התנועה למען זכויות להט"ב והתנועה הפמיניסטית כאשר השירים, המחזות והמאמרים שלה התגלו מחדש בשנות ה-80 ושנות ה-90 של המאה העשרים.

 ספריה שתורגמו לעברית 
 הערות על מחשבה וראייה | סאפפו החכמה (Notes on thought and vision & The wise Sappho), מאנגלית: יהודה ויזן, רעואל שועלי. הוצאת דחק, סדרת דרש - כתבי מופת בפואטיקה ואסתטיקה, 2023.
לקריאה נוספת
 Kath MacLean, Translating Air, McGill-Queen's University Press, 2018 
 Matte Robinson, The Astral H.D.: Occult and Religious Sources and Contexts for H.D.'s Poetry and Prose, Bloomsbury Academic, 2016 
 Lara Elizabeth Vetter, A Curious Peril: H.D.'s Late Modernist Prose, University Press of Florida, 2017 
 Nephie J. Christodoulides, Polina Mackay (eds.), The Cambridge Companion to H.D., Cambridge University Press, 2012 
 Sasha Colby, Staging Modernist Lives : H.D., Mina Loy, Nancy Cunard, Three Plays and Criticism, McGill-Queen's University Press, 2017 
 Elizabeth Anderson, H.D. and Modernist Religious Imagination: Mysticism and Writing, Bloomsbury Academic, 2013 
 Cassandra Laity, H.D. and the Victorian Fin de Siecle: Gender, Modernism, Decadence, Cambridge University Press, 1996 
 Deborah Kelly Kloepfer, The Unspeakable Mother: Forbidden Discourse in Jean Rhys and H.D., Cornell University Press, 1989 
 David Ben-Merre, Figures of Time: Disjunctions in Modernist Poetry, State University of New York Press, 2018 
 Leah Culligan Flack, Modernism and Homer: the Odysseys of H.D., James Joyce, Osip Mandelstam, and Ezra Pound, Cambridge University Press, 2015 
 Donna Krolik Hollenberg (ed.), Between History & Poetry: the Letters of H.D. & Norman Holmes Pearson, University of Iowa Press, 1997 
 Susan Stanford Friedman (ed.), Analyzing Freud: Letters of H.D., Bryher, and Their Circle, New Directions, 2002 
 Caroline Zilboorg (ed.), Richard Aldington & H.D.: the Later Years in Letters, Manchester University Press, 1995 
 Annette Debo, The American H.D., University of Iowa Press, 2012 
בכרך טז של כתב העת דחק (2023) הוקדש מדור התוודעות נרחב ליצירתה של ה.ד. ובו נכללו הכתבים הבאים: • שבעה שירים (מאנגלית: צור ארליך, שמעון זנדבנק, יהודה ויזן, יותם בנשלום, אשר ברש, עמית בן עמי, גבריאל פרייל) • מתוך 'הערות על מחשבה וראייה' (מאנגלית: יהודה ויזן) • מתוך 'סאפפו החכמה' (מאנגלית: רעואל שועלי) • מתוך 'הערות על אוריפידס' (מאנגלית: אלה נובק) • מתוך 'מחווה לפרויד' (מאנגלית: יהודה ויזן) • זיגמונד פרויד – שלושה מכתבים לה.ד. (מאנגלית: יהודה ויזן) • ה.ד. – מכתב לברייר וקנת' מקפרסון (מאנגלית: יהודה ויזן) • על ה.ד. – שיחה עם מירנדה דנהם־היקמן (מראיין: יהודה ויזן)

קישורים חיצוניים







הערות שוליים

קטגוריה:אמריקאים ילידי פנסילבניה
קטגוריה:סופרות אמריקאיות הידועות בשם עט
קטגוריה:ביסקסואליות אמריקאיות
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:משוררות אמריקאיות
קטגוריה:משוררים אמריקאים
קטגוריה:כותבות זיכרונות
קטגוריה:בוגרות מכללת ברין מאר
קטגוריה:אמריקאיות שנולדו ב-1886
קטגוריה:אמריקאים שנולדו ב-1886
קטגוריה:אמריקאיות שנפטרו ב-1961
קטגוריה:אמריקאים שנפטרו ב-1961